**ΟΜΟΣΠΟΝΔΙΑ ΣΥΝΔΕΣΜΩΝ ΓΟΝΕΩΝ ΚΑΙ ΚΗΔΕΜΟΝΩΝ ΔΗΜΟΣΙΩΝ ΣΧΟΛΕΙΩΝ ΜΕΣΗΣ ΕΚΠΑΙΔΕΥΣΗΣ ΛΕΥΚΩΣΙΑΣ**

**ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΑΜΕΙΟΥ ΣΤΗΡΙΞΗΣ ΚΑΙ ΕΥΗΜΕΡΙΑΣ**

* **ΤΑΜΕΙΟ ΣΤΗΡΙΞΗΣ ΚΑΙ ΕΥΗΜΕΡΙΑΣ**

(α) Με βάση τους παρόντες κανονισμούς ιδρύεται ΤΑΜΕΙΟ ΣΤΗΡΙΞΗΣ ΚΑΙ ΕΥΗΜΕΡΙΑΣ (ΤΑΜΕΙΟ) της Ομοσπονδίας Συνδέσμων Γονέων Δημοσίων Σχολείων Μέσης Εκπαίδευσης Λευκωσίας (ΟΜΟΣΠΟΝΔΙΑ).

(β) Το ΤΑΜΕΙΟ θα διέπεται από τις πρόνοιες και τους όρους των κανονισμών λειτουργίας του όπως αυτοί παρατίθενται πιο κάτω.

(γ)   Οι κανονισμοί λειτουργίας του ΤΑΜΕΙΟΥ τίθενται σε ισχύ με την ψήφισή τους.

* **ΣΚΟΠΟΙ ΤΟΥ ΤΑΜΕΙΟΥ**

(α) Η ενίσχυση σχεδίων για σκοπούς στήριξης και ευημερίας μαθητών και / ή οικογενειών τους.

(β) Η παροχή έκτακτων βοηθημάτων σε περιπτώσεις σοβαρής ασθένειας.

* **ΜΕΛΗ ΤΟΥ ΤΑΜΕΙΟΥ**

Όλοι οι Σύνδεσμοι Γονέων των Δημοσίων Σχολείων Μέσης Εκπαίδευσης Λευκωσίας που είναι μέλη της ΟΜΟΣΠΟΝΔΙΑΣ.

* **ΠΟΡΟΙ ΤΟΥ ΤΑΜΕΙΟΥ**

(α) Από την ετήσια συνεισφορά των μελών του ΤΑΜΕΙΟΥ που καθορίζεται στα

     € 0.20 ανά μαθητή σχολείου.

(β) Από δωρεές, εισφορές, κληροδοτήματα, εράνους.

(γ) Από εισπράξεις και έσοδα από παραστάσεις και άλλες εκδηλώσεις.

(δ) Από οποιαδήποτε άλλα εισοδήματα που περιέρχονται νόμιμα στο ΤΑΜΕΙΟ.

**Τα χρήματα του ΤΑΜΕΙΟΥ κατατίθενται σε τράπεζα εγγεγραμμένη στην Κύπρο ή σε Συνεργατικό Πιστωτικό Ίδρυμα.**

* **ΔΙΑΧΕΙΡΙΣΤΙΚΗ ΕΠΙΤΡΟΠΗ ΤΑΜΕΙΟΥ**

Το ΤΑΜΕΙΟ θα διαχειρίζεται πενταμελής Διαχειριστική Επιτροπή (ΕΠΙΤΡΟΠΗ), η οποία θα ορίζεται από το Διοικητικό Συμβούλιο της ΟΜΟΣΠΟΝΔΙΑΣ και θα αποτελείται από Πρόεδρο, Ταμία, Γραμματέα και 2 μέλη λαμβανομένου υπόψη ότι:

-       Πρόεδρος, θα είναι ο εκάστοτε πρόεδρος της ΟΜΟΣΠΟΝΔΙΑΣ.

-       Ταμίας, θα είναι ο εκάστοτε ταμίας της ΟΜΟΣΠΟΝΔΙΑΣ.

-       Η θητεία της ΕΠΙΤΡΟΠΗΣ θα είναι όση και η θητεία του Διοικητικού Συμβουλίου της ΟΜΟΣΠΟΝΔΙΑΣ.

* **ΑΡΜΟΔΙΟΤΗΤΕΣ ΔΙΑΧΕΙΡΙΣΤΙΚΗΣ ΕΠΙΤΡΟΠΗΣ ΤΑΜΕΙΟΥ**

-       Η ΕΠΙΤΡΟΠΗ συνέρχεται οποτεδήποτε κριθεί αναγκαίο.

-       Μελετά τις προτάσεις που υποβάλλονται.

-       Καταθέτει εισηγήσεις στο Δ.Σ. της ΟΜΟΣΠΟΝΔΙΑΣ.

-       **Οι αποφάσεις παίρνονται από το Διοικητικό Συμβούλιο της ΟΜΟΣΠΟΝΔΙΑΣ σε συνεδρία της ολομέλειας του και είναι τελεσίδικες.**

* **ΚΑΘΗΚΟΝΤΑ ΜΕΛΩΝ ΔΙΑΧΕΙΡΙΣΤΙΚΗΣ ΕΠΙΤΡΟΠΗΣ ΤΑΜΕΙΟΥ**

**(α) Καθήκοντα Προέδρου**

-       Ο Πρόεδρος συγκαλεί και προεδρεύει στις συνεδρίες της ΕΠΙΤΡΟΠΗΣ.

-       Υπογράφει μαζί με τον Γραμματέα τα Πρακτικά των συνεδριών.

-       Υπογράφει μαζί με το Ταμία τις επιταγές πληρωμών.

**(β) Καθήκοντα Γραμματέα**

-       Προεδρεύει στις συνεδρίες σε περίπτωση κωλύματος του Προέδρου.

-       Τηρεί Πρακτικά των Συνεδριών της ΕΠΙΤΡΟΠΗΣ.

-       Ετοιμάζει την αλληλογραφία της ΕΠΙΤΡΟΠΗΣ.

-       Καταθέτει τις εισηγήσεις της ΕΠΙΤΡΟΠΗΣ στο Δ.Σ. της ΟΜΟΣΠΟΝΔΙΑΣ.

**(γ) Καθήκοντα Ταμία**

-       Τηρεί τις ταμειακές καταστάσεις σύμφωνα με τις απαιτήσεις των ελεγκτών.

-       Υπογράφει μαζί με τον Πρόεδρο τις επιταγές πληρωμών.

-       Ετοιμάζει την ετήσια έκθεση του ΤΑΜΕΙΟΥ, την οποία υποβάλλει προς έγκριση στο Δ.Σ. της ΟΜΟΣΠΟΝΔΙΑΣ, πριν την ετήσια Γενική Συνέλευση.

**• ΚΙΝΗΣΗ ΚΑΙ ΕΛΕΓΧΟΣ ΛΟΓΑΡΙΑΣΜΩΝ ΤΑΜΕΙΟΥ**

-       Οι πληρωμές από το ΤΑΜΕΙΟ γίνονται μόνο με επιταγές.

-       Όλα τα έξοδα που αφορούν τη διαχείριση του ΤΑΜΕΙΟΥ, τα ελεγκτικά δικαιώματα και την τήρηση των βιβλίων καταβάλλονται από το ΤΑΜΕΙΟ.

-       Οι λογαριασμοί του ΤΑΜΕΙΟΥ θα ελέγχονται από ελεγκτές που θα διορίζονται από την ΟΜΟΣΠΟΝΔΙΑ.

* **ΑΛΛΑΓΕΣ – ΤΡΟΠΟΠΟΙΗΣΕΙΣ ΚΑΝΟΝΙΣΜΩΝ ΛΕΙΤΟΥΡΓΙΑΣ ΤΑΜΕΙΟΥ**

Οι παρόντες κανονισμοί λειτουργίας του ΤΑΜΕΙΟΥ θα τροποποιούνται από τη Γενική Συνέλευση της ΟΜΟΣΠΟΝΔΙΑΣ, η οποία αποτελεί το ανώτατο σώμα.